Държавен вестник, бр. 12, 2012 г., стр. 97

БРОЙ  12	
Д Ъ Р Ж А В Е Н  В Е С Т Н И К 	
СТР.  97  
Професионалното образование, обучение и 
квалификация за професията „Инструктор по 
фитнес“ се извършва и при спазване на стан­
дартите, нормите и препоръките, посочени в 
Закона за физическото възпитание и спорта, 
на нормативните документи на Министерство­
то на физическото възпитание и спорта и на 
Международната и Българската федерация по 
културизъм и фитнес. 
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Придобилият четвърта степен на професио­
нална квалификация по професията „Инструктор 
по фитнес“ може да заема длъжността инструк­
тор по фитнес във всички спортни организа­
ции – юридически лица, които осъществяват 
тренировъчна, състезателна и организационно-
административна дейност по един или няколко 
вида спорт и развиват и популяризират физи­
ческото възпитание и спорта (спортни клубове, 
спортни федерации и национални спортни орга­
низации). Инструкторът по фитнес може да се 
реализира професионално и в спортните клубове, 
които развиват и осъществяват професионален 
спорт (акционерни дружества) – професионални 
спортни клубове, или в сдружения с нестопанска 
цел – професионални спортни клубове. 
Инструкторът по фитнес изпълнява задъл­
женията си като член на професионалния екип 
съгласно изискванията на спортната организа­
ция или фирма при планиране и извършване 
на определените му от работодателя трудови 
дейности. Те са: подготвителни, основни и 
заключителни.
· Подготвителни дейности:
Подготвителните дейности на инструктора по 
фитнес включват: предварителни проучвания за 
ориентацията, предпочитанията и мотивацията 
на кандидатите за занимания с фитнес – за 
здраве и физическа кондиция, за упражняване 
на специфичен вид състезателна дейност – кул­
туризъм, аеробика; за постигане на естетически 
вид, предварителни проучвания за възрастовите 
психо-физически особености на кандидатите за 
занимания с фитнес; предварителни проучвания 
за здравословното състояние на кандидатите и 
диагностика на изходните параметри на физи­
ческата кондиция и двигателно-координаци­
онните способности; запознаване с актуалните 
теоретични и методико-практически новости 
в сферата на фитнеса; разработване и участие 
в процедурите за утвърждаване на учебните 
планове, учебно-тренировъчните или приори­
тетните тренировъчни програми; запознаване 
с техническите характеристики и параметри на 
новозакупените фитнес уреди и други техниче­
ски средства и аксесоари за провеждането на 
различните по съдържание и насоченост фитнес 
занимания; проверка на подготовката на трени­
ровъчните зали и санитарно-хигиенните възли за 
съответствие към изискванията на действащите 
стандарти и правила за безопасни условия на 
труд; запознаване на помощник-инструктора по 
фитнес с актуалните теоретични и методико-
практически новости в сферата на фитнеса; 
проверка на предварителната подготовка на 
помощник-инструктора и неговата учебно-
методична и организационна документация; 
контрол по изготвянето и презентирането на 
информационни и рекламни материали.
· Основни дейности:
Основните дейности на инструктора по 
фитнес включват: установяване на системен 
професионален контакт със занимаващите се; 
представяне на разработените и утвърдените 
учебни планове, учебно-тренировъчни или прио­
ритетни тренировъчни програми; контрол върху 
работата на помощник-инструктора по фитнес, 
свързана със запознаване на занимаващите се 
с характеристиките и параметрите на фитнес 
уредите и други технически средства и аксесоари 
за провеждането на различните по съдържание 
и насоченост фитнес занимания; запознаване 
на занимаващите се с общите и специфичните 
изисквания и условия за безопасна тренировъчна 
и спортносъстезателна дейност; демонстрация 
или контрол на помощник-инструктора по 
фитнес при изпълнението на упражнения за 
отделните мускулни групи и мускули; опреде­
ляне на тренировъчните принципи и методи 
за начинаещи, напреднали и при необходимост 
на елитни занимаващи се; контролиране на 
изпълнението на индивидуалните тренировъчни 
програми на занимаващите се; организацион­
но-методически указания в случай на необ­
ходимост и в рамките на инструкторските му 
правомощия; оказване на помощ и пазене при 
необходимост; професионална комуникация на 
английски език и/или на друг чужд език при 
необходимост (работа в сферата на спортната 
анимация, СПА центрове и др.).
· Заключителни дейности:
Заключителните дейности на инструктора 
по фитнес включват: съвместно с помощ­
ник-инструктора по фитнес и спортния лекар 
извършване на индивидуален и групов анализ 
на постигнатите резултати в отделните трени­
ровъчни занимания или на определен етап от 
подготовката; съвместна (при необходимост) с 
помощник-инструктора проверка на състоянието 
на спортната материална база; информиране на 
работодателя (при необходимост) за извършва­
не на съответни ремонтни и възстановителни 
дейности; изготвяне на писмен отчет и доклад 
за дейността съобразно предварителен график 
или указанията на работодателя. 
Особеностите и условията на труд изискват от 
инструктора по фитнес да бъде дисциплиниран, 
наблюдателен, издръжлив при продължително